SUMBATA NA DAGA ALAMOMIN SO	300 - TARBIYYAR IYALI A MAHANGAR ALKUR'ANI DA AHLULBAITI
MUQAMI NA 15
muslunci ya qarfafi tsarkakakkiyar soyayya matuqar qarfafuwa har ya zamanto Kalmar so na daga shahararriya kalma cikin qamus din addinin muslunci, me ya fi yawa daga ayoyin qur'ani da hadisai masu alfarma kan son Allah da son manzonsa da soyayyar waliyyan Allah, da son ayyuka nagari da ilimi mai amfani da kyawawan fannoni, soyayya ta ku sa ta zama asasin kowanne abu, wannan ma'ana na bayyana cikin gina iyali a muslunce, ya sanya soyayya da qauna tsakankaninku da tausasawa, ya sanya so ya zama shi ke shugabanci cikin duniyar iyali, iyaye na son`ya`yansu, `ya`ya na son iyayensu, `yan'uwa maza na son `yan'uwansu mata haka suma mata na son `yan'uwansu maza, haka so ke gudana cikin iyali kai kace jini ne cikin jijiya.
1 – an rawaito cewa manzon Allah (saw) ya na sumbatar hassan da husaini (as) sai aqra'u dan habisu ya ce: lalle ni ina da `ya`ya goma amma ban taba sumbatar daya daga cikinsu ba, sai manzon Allah (saw) ya ce masa : babu komai kaina idan Allah ya fisge rahamarsa daga gareka.
2 – sarkin muminai ali (as) ya ce: sumbatar yaro qarami tausayi ne, sumbatar mace sha'awa, sumbatar iyaye ibada, sumbatar mutum ga dan'uwansa bashi.
3 – daga gareshi (saw) cewa ya kalli wani mutum da ya ke da `ya`ya biyu, sai mutumin ya sumbaci daya ya kyale dayan, sai manzon Allah (saw) ya ce: da dai ka sumbace su duka ka daidaita tsakaninsu.